Holmenkollmedaljen

**Holmenkollmedaljen** blir kalt skisportens høyeste utmerkelse i Norge. Det er en medalje som siden 1895 utdeles av Skiforeningen etter en vurdering av kandidater og i hovedsak deres utmerkelse i Holmenkollrennene. Skiforeningen har senere utvidet statuttene for tildeling og Holmenkollmedaljen har blitt tildelt også for annen innsats for fremme av skiidrett. I 2011 ble statuttene utvidet slik at den også kunne deles ut til utøvere innen skiskyting.

Medaljen er tegnet av Andreas Bloch og viser på medaljen avers den samme skiløperen som finnes i Skiforeningens logo. I tillegg teksten «Idræt for fædrelandet» som randtekst, dette er en oversettelse av den latinske teksten på Blochs opprinnelige forslag, «*ludus pro patria*». På medaljens revers omkranser border og mønstre et felt for inngravering av mottakerens navn og dato for tildeling.

## Historie
 
Den første Holmenkollmedaljen ble delt ut i 1895 til Victor Thorn fra skiklubben Odd i Oslo. De første medaljene ble tildelt utøvere som presterte i Holmenkollrennene. Holmenkollrennet var i de første årene basert på evnen til å kombinere skihopping og langrenn. Øvelsen kombinert dominerer derfor listen de første årene.

Holmenkollmedaljen ble utdelt annethvert år frem til 1903 hvorpå det ble foretatt årlige vurderinger. Medaljens statutter må oppfylles, ellers blir den ikke utdelt, og ti ganger i årene frem mot den andre verdenskrig ble ingen funnet prisen verdig. Ettersom all offisiell organisert idrett i Norge stoppet opp under krigen, stoppet også tildelingen av Holmenkollmedaljen. Tildelingen startet opp igjen fra 1947, og er etter denne tid delt ut årlig utenom 1978, 1982, 1988 og 1990. Fra 1999 til 2007 synes prisen å ha blitt utdelt annethvert år igjen, da man har hoppet over partallsårene 2000, 2002, 2004, 2006 og 2008. I 2009 var det ikke Holmenkollrenn grunnet ombygging før ski-VM 2011. Siden 2010 har utmerkelsen blitt utdelt nesten hvert år, med unntak av 2019 og 2020.

Den første utøver som fikk tildelt prisen som ren skihopper, var skihopperen og seileren Jacob Tullin Thams i 1926.

Svenske Sven Selånger ble første utlending som ble tildelt prisen i 1939. I 1952 ble Stein Eriksen tildelt medaljen som første alpinist, mens første kvinne som fikk Holmenkollmedaljen var alpinisten Borghild Niskin fra Bærums Skiklub i 1956. Berit Mørdre Lammedal ble den fjerde norske kvinne som mottok prisen, men den første kvinnelige norske langrennsløper. 

## Mottakere

:*For mottakere 1895–2018.*

## Statistikk og trivia
*Oppdatert per mars 2026.*
* 209 medaljer er utdelt
** 167 menn
** 42 kvinner

* Fordeling på skigrener:
** 74 langrennsløpere (ikke medregnet de 9 som også var kombinertløpere)
** 64 kombinertløpere (hvorav noen også var spesialister innen langrenn (9 stk) eller hopp (2 stk))
** 39 skihoppere (ikke medregnet de 2 som også var kombinertløpere, Olav V er regnet sammen med kongelige)
** 17 skiskyttere
** 6 alpinister
** 1 paralangrennsløper (Nils Erik Ulset var også paraskiskytter)
** 5 kongelige (innsats for Holmenkollen og skiidrett)
** 3 utenom direkte idrettsprestasjon (forfatter Jakob Vaage og løypesjefene Johan R. Henriksen og Einar Bergsland)

* Mestvinnende norske klubber:
** 7: Bærums Skiklub
** 5: Ski- og fotballklubben Lyn/Lyn Ski
** 4: Byåsen IL
** 3: Eidsvold Værks Skiklub, Kongsberg IF, Leik IL, Morgedals IL, Ready, Oslo, Skiklubben Odd, Oslo, Sørkedalens IF, Trysil IL/Trysilgutten og IL i BUL

* Nasjoner: 16 nasjoner (Tyskland regnet som én) i tillegg til Norge
** 129 nordmenn
** 18 finner
** 14 tyskere (Øst- (3), Vest- (3), og samlet Tyskland (8))
** 11 svensker
** 6 østerrikere
** 6 japanere
** 5 russere
** 4 italienere
** 3 franskmenn
** 3 sovjetere
** 3 sveitsere
** 2 polakker
** 1 amerikaner
** 1 belaruser
** 1 estlender
** 1 kasakhstaner
** 1 slovener

* Første ikke-nordmann som fikk medaljen: Sven Selånger, Sverige (1939)
* Første kvinne som fikk medaljen: Borghild Niskin, Norge (1956)
* Første alpinist som fikk medaljen: Stein Eriksen, Norge (1952)
* Første skiskytter som fikk medaljen: Ole Einar Bjørndalen, Norge, Michael Greis og Andrea Henkel, Tyskland (2011)
* Første parautøver som fikk medaljen: Nils Erik Ulset (paralangrenn og -skiskyting), Norge (2026)
* Onkel-nevø-mottakere: Lauritz (1910) og Lars Bergendahl (1939); Harald (1924) og Olav Økern (1950)
* Søsken-mottakere: Mikkjel og Torjus Hemmestveit (1928); Birger, Asbjørn og Sigmund Ruud (1937, 1947 og 1948); Harald V (2007) og Astrid, fru Ferner (2018); Tarjei Bø (2016) og Johannes Thingnes Bø (2021)
* Far-datter-mottakere: Odd Martinsen (1969) og Bente Skari (2001); Olav V (1968) og Astrid, fru Ferner (2018)
* Far-sønn-sønnesønn-mottakere: Haakon VII (1955), Olav V (1968) og Harald V (2007)
* Ektepar-mottakere: Alevtina Koltsjina (1963) og Pavel Koltsjin (1963); Toini Gustafsson (1967) og Assar Rönnlund (1968); Marja-Liisa (1989) og Harri Kirvesniemi (1998); Fred Børre Lundberg (1998) og Marit Bjørgen (2010); kong Harald V (2007) og dronning Sonja (2007); Ole Einar Bjørndalen (2011) og Darja Domratsjeva (2014)
* Mottakere som avla den olympiske ed: Torbjørn Falkanger (1952), Vegard Ulvang (1991) og Kenji Ogiwara (1995)
* Mottakere som tente den olympiske ild: Stefania Belmondo (1997)
* Mottakere funnet skyldig i dopingsaker: Ljubov Jegorova (1994), Larisa Lazutina (1998), Harri Kirvesniemi (1998) og Therese Johaug (2013)

## Referanser


## Litteratur
* 

## Eksterne lenker
*